આ અંગેની વિગત એવી છે કે મેઘરજ નજીક આવેલા લીંભોઇ ગામથી ભરતભાઇ માણાભાઇ ડામોર બાઇક લઇ ડુંડવાળા રોડ પરથી પસાર થઇ રહ્યા હતા ત્યારે સામેથી પુરઝડપે આવેલી ટ્રકે બાઇકને અડફેટે લેતાં જોરદાર ટક્કર મારતાં આ ગમખ્વાર ઘટના બની હતી જેમાં બાઇક પર સવાર ‌િડમ્પલ ભરતભાઇ ડામોર (ઉ.વ.૯) અને નીલેશ રમણભાઇ ડામોર (ઉ.વ.પ) આ બંને બાળકોનાં ઘટનાસ્થળે જ મોત થયાં હતાં. જ્યારે ભરતભાઇ ડામોર, નંદાબહેન અને જિજ્ઞેશ ડામોરને ગંભીર ઇજા થતાં તમામને મોડાસાની હોસ્પિટલમાં સારવાર માટે ખસેડાયાં હતાં. બંને બાળકો ટ્રકનાં વ્હીલ વચ્ચે ફસાઇ જતા ક્રેનની મદદથી ભારે જહેમત બાદ બંને મૃતદેહો બહાર કઢાયા હતા. પોલીસે આ અંગે ટ્રકચાલક વિરુદ્ધ ગુનો દાખલ કર્યો હતો.